Komisijos direktyva 94/53/EB
1994 m. lapkričio 15 d.
iš dalies keičianti Komisijos direktyvos 93/91/EEB, derinanti su technikos pažanga Tarybos direktyvą 78/316/EEB dėl valstybių narių įstatymų, reglamentuojančių motorinių transporto priemonių vidaus įtaisų (valdiklių, įspėjiklių ir rodytuvų tapatumo nustatymas) suvienodinimą, suderinimo, 2 straipsnį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Komisijos direktyva 93/81/EEB [2], ypač į jos 13 straipsnio 2 dalį,
atsižvelgdama į 1977 m. gruodžio 21 d. Tarybos direktyvą 78/316/EEB dėl valstybių narių įstatymų, reglamentuojančių motorinių transporto priemonių vidaus įtaisų (valdiklių, įspėjiklių ir rodytuvų tapatumo nustatymas) suvienodinimą, suderinimo [3] su paskutiniais pakeitimais, padarytais Komisijos direktyva 93/91/EEB [4], ypač į jos 4 straipsnį,
kadangi nėra svarbu, tai, kad transporto priemonės, kurių tipas jau yra patvirtintas pagal Direktyvos 78/316/EEB nuostatas, turėtų būti pakeistos, kad atitiktų Direktyvos 93/91/EEB nuostatas;
kadangi vis dėlto privalo būti užtikrinta naujų transporto priemonių tipų, kuriems nuo 1995 m. spalio 1 d. būtinas valdiklių, įspėjiklių ir rodytuvų tapatumo nustatymo EB tipo patvirtinimas, atitiktis;
kadangi šios direktyvos nuostatos atitinka Direktyva 70/156/EEB įkurto Derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 93/91/EEB 2 straipsnio 2 dalies trečioji įtrauka išbraukiama, taip pat išbraukiamas antrosios įtraukos pabaigoje esantis žodis "ir" bei pirmosios įtraukos pabaigoje esantis kablelis, kuris pakeičiama žodžiu "ir".
2 straipsnis
1. Valstybės narės priima įstatymus ir kitus teisės aktus, kurie, įsigalioję iki 1995 m. kovo 31 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
Priimta Briuselyje, 1994 m. lapkričio 15 d.